Diari Oficial de la Generalitat Valenciana


Sumari del DOGV 3452, del 11-03-1999 (1999/1362)

ORDRE de 10 de febrer de 1999, de la Conselleria d’Economia, Hisenda i Administració Pública, per la qual s’acorda l’afectació al domini públic de la Generalitat Valenciana, amb destinació a infraestructures i edificis judicials, un immoble situat entre els carrers d’Antonio Sacramento i de Ricardo Muñoz Suay de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1362


Data del document
:   10-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 10 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, amb destinació a infraestructures i edificis judicials, un immoble situat entre els carrers d'Antonio Sacramento i de Ricardo Muñoz Suay de València. [1999/M1362]
  
Mitjançant escriptura de cessió gratuïta i acceptació, atorgada davant el notari de València, el senyor Federico Ortells Pérez, amb data 5 de febrer de 1999, la Generalitat Valenciana va adquirir la propietat de l'immoble situat entre els carrers d'Antonio Sacramento i de Ricardo Muñoz Suay de València a fi de construir el complex d'infraestructures i edificis judicials denominat Ciutat de la Justícia de València.
  
Una vegada formalitzada l'adquisició de l'immoble procedeix, de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació al domini públic.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana, amb efectes de 5 de febrer de 1999, per a situar el complex d'infraestructures i edificis judicials denominat Ciutat de la Justícia de València, l'immoble que a continuació es descriu:
  
Parcel·la, de 22.453,17 metres quadrats de superfície, situada a València, carrer d'Antonio Sacramento (escultor), la qual confronta: nord, carrer d'Antonio Sacramento (escultor); sud, Ricardo Muñoz Suay (cineasta); est, autopista del Saler; i oest, carrer de vianants sense denominació en continuació del carrer de Luis Arcas (pintor) (districte 10) Quatre Carreres, Barri 6 la Punta.
  
Consta en l'Inventari General de Béns i Drets de la Generalitat Valenciana amb el número A02/46/250/0468.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Benestar Social, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 10 de febrer de 1999
  
El conseller d'Economia, Hisenda i Administració Pública,
  
José Luis Olivas Martínez